కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
మందుకొట్టిన ‘టాక్సీవాలా’ భామ.. ఫుల్ కిక్‌లోనే షూట్
పార్టీలోనో.. ఫ్రెండ్స్‌తో కలిపో కాదు షూటింగ్ స్పాట్‌లోనే వోడ్కాని గుటక మీద గుటకలేసిందట. ఈ విషయాన్ని తానే స్వయంగా వోడ్కా సాక్షిగా బయటపెట్టింది.
Samayam Telugu | Updated:
Nov 6, 2018, 04:14PM IST
మందుకొట్టిన ‘టాక్సీవాలా’ భామ.. ఫుల్ కిక్‌లోనే షూట్
మందేసిన మగువ.. అవును ‘టాక్సీవాలా’ హీరోయిన్ ప్రియాంకా జువాల్కర్ చుక్కమీద చుక్కలేస్తూ పెగ్గు మీద పెగ్గులు లాగించేసిందట. పార్టీలోనో.. ఫ్రెండ్స్‌తో కలిపో కాదు షూటింగ్ స్పాట్‌లోనే వోడ్కాని గుటక మీద గుటకలేసిందట. ఈ విషయాన్ని తానే స్వయంగా వోడ్కా సాక్షిగా బయటపెట్టింది. అయితే నేను తాగింది సరదా కోసమో.. సందడి కోసమో.. కిక్కు కోసమో కాదు సుమీ!! నా కసలే మందన్నా మందు వాసనన్నా గిట్టదు. అయినా కష్టపడి తాగా.. ఎందుకో తెలుసా అంటూ అసలు విషయాన్ని బయటపెట్టింది.
పెళ్లి చూపులు, అర్జున్ రెడ్డి, గీత గోవిందం చిత్రాలతో కమర్షియల్ స్టామినా ఉన్న స్టార్ హీరోగా ఎదిగిన విజ‌య్‌ దేవరకొండ నటించిన తాజా చిత్రం ‘టాక్సీవాలా’. ఈ చిత్రంలో విజయ్‌కి జోడీగా నటిస్తుంది ప్రియాంకా జువాల్కర్. ఈమెతో పాటు మరో హీరోయిన్ మాళవికా నాయర్ కూడా నటిస్తోంది.. అది వేరే విషయం కాని జువాల్కర్ మందు కొట్టిన విషయానికి వస్తే.. ఆమె నటించిన టాక్సీవాలా పలు వాయిదాల అనంతరం నవంబర్ 17న ప్రేక్షకుల ముందుకు వస్తుంది. ఈ మూవీ ప్రమోషన్స్‌లో భాగంగా ఈ చిత్రానికి తానెంత కష్టపడ్డానో చెప్పుకొచ్చింది ఈ వోడ్కా బ్యూటీ.
ఈ చిత్రంలో ఓ సన్నివేశంలో భాగంగా తాగినట్టు నటించాల్సి వచ్చిందని.. అయితే ఎంత కష్టపడ్డా క్యారెక్టర్ పండకపోవడంలో తాగిన పాత్రలో పరకాయ ప్రవేశం కోసం.. తాగినట్టు నటించడం ఎందుకు? అదేదో తాగితే జీవించొచ్చు కదా అని వోడ్కా బాటిల్ ఎత్తేసి నటించడం మొదలు పెట్టిందట. ఇంకేముంది అసలే అందమైన మగువ ఆపై మందు తాగింది కట్ చేస్తే.. సీన్ చిరిగిపోయిందట. అయితే వోడ్కా లోపలికి వెళ్లాక కుదురుగా ఉండేది కాదట.. సీన్ పూర్తైనా కూడా పనిచేయడం మొదలు పెట్టేదట. దీంతో చెప్పలేనంత నవ్వు వచ్చేదట. దాన్ని కంట్రోల్ చేసుకోవడం తిప్పలు పడేదట. అంతే మరి వోడ్కా అంటే మాటలా.. రామ్ గోపాల్ వర్మ లాంటి వాళ్లనే కంట్రోల్ తప్పేలా చేసింది ఈమె ఓ లెక్కా. ఇంతకీ ఈమె చేసిన వోడ్కా సీన్ పండిందా? లేదా అనేది చూడాలంటే.. ఈనెల 17 వరకూ ఆగాల్సిందే.. అప్పటి వరకూ.. హే స్టడీ!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.